Basa Jawa

Basa Jawa kuwi kegolong basa Austronesia, utawa basa-basa sing dienggo sak kabehing bangsa Pribumi nang nuswantara sakidul-wetaning benua Asia.
Basa Jawa kasebar mulai pucuk kulon nusa Jawa, Banten nganti pucuk wetan Banyuwangi. Liyane kuwi, Basa iki kasebar nang Walanda, Suriname, Curacao karo nang Kaledonia Baru. Basa Jawa uga dituturaken nang Malaysia, Sumatera nganti Irian Jaya.

Basa Jawa dadi kontributor paling gedhe kanggo pengembangan Basa Indonesia. Sanajan dudu basa resmi nang pemerentahan, Basa Jawa kuwi duwe pengaruh ketimbang basa-basa liyane kayata nang kosakata karo istilah-istilah sing biasane cokan nganggo istilah Jawa.

Dialek-dialek Basa Jawa 
Basa Jawa kuwi akeh banget cara pituturane. Ana dialek sosial sing dibagi miturut hirarkhi soko kasar nganti alus kayata :
 ngoko
 madya
 krama

Dumuken Basa Jawa Ngoko - Basa Inggris iki, yaiku sethithik terjemahan soko Basa Jawa Ngoko Andhap nang Basa Inggris.

ana basa kang mligi digunakake kanggo keperluan resmi karaton
 bagongan dienggo nang Kraton Ngayogyakarta Hadiningrat
 kedhaton dienggo nang Kraton Surakarta Hadiningrat

 basa walikan (basa jawa prokem)

Sak liyane kuwi, ana dialek sing didasarake saka tlatahe, dadi ora kabeh dialek Jawa kuwi dimangarteni wong Jawa. Dialek-dialek kuwi miturut ahli basa : E.M. Uhlenbeck, 1964, nang bukune A Critical Survey of Studies on the Languages of Java and Madura, The Hague: Martinus Nijhoff, dikelompokake dadi 3 (telu) rumpun yaiku :
 Rumpun basa Jawa kulon :
 Dialek Banten Lor (utawa Jawa Serang)
 Dialek Cirebon (Indramayu-Cirebon)
 Dialek Tegal (Brebes, Tegal nganthi Pemalang)
 Dialek Banyumas (Banjarnegara, Purbalingga, Cilacap, Kebumen karo Banyumas)
 Dialek Bumiayu (peralihan Tegalan karo Banyumasan)

Kelompok ing ndhuwur kuwi biasa diarani basa Jawa ngapak ngapak utawa basa penginyongan.
 Rumpun basa Jawa Tengah :
 Dialek Pekalongan
 Dialek Semarangan
 Dialek Kedu
 Dialek Surakarta
 Dialek Yogyakarta
 Dialek Madiun
 Dialek Pantai Utara Timur (Jepara, Rembang, Kudus, Grobogan)
 Dialek Blora

Klompok ing ndhuwur kuwi biasane diarani basa Jawa baku.
 Rumpun basa Jawa wetanan :
 Dialek Tuban-Bojonegoro
 Dialek Surabaya
 Dialek Malang
 Dialek Lumajang
 Dialek Tengger
 Dialek Banyuwangi (utawa disebut Basa Osing)

Klompok ing ndhuwur kuwi biasane diarani basa Jawa Timuran.

Sastra karo Tata Basa Jawa Pepak 
 Sastra Jawa
 Aksara Jawa
 Paribasa Jawa
 Bausastra (Kamus)
 Ejaan
 Etungan
 Penacat
 Penyondhro
 Pisuhan
 Takeran
 Pulosoro
 Pranata Cara

Pranala luar 
 Wikipedia bahasa Jawa

 
Basa
Basa Daerah
Budaya Jawa